open-index/open-wikipedia-markdown huggingface dataset:
שיר ידידות – ר' דוד בוזגלו

**שיר יְדִידוֹת – ר' דוד בוזגלו** הוא סרט תיעודי על חייו של המשורר והפייטן ר' דוד בוזגלו, בבימויו של רפאל בלולו. זהו הסרט השביעי במסגרת פרויקט "הָעִבְרִים" בהפקתו של יאיר קדר.

## אודות הסרט
הסרט הופק בתמיכת הקרן החדשה לקולנוע וטלוויזיה, קרן גשר לקולנוע רב תרבותי, קרן אבי חי ושירות הסרטים הישראלי, מפעל הפיס; משרד התרבות והספורט, המועצה הישראלית לקולנוע.

דוד גדג':

הסרט מבוסס על ראיונות שקיים בלולו עם ילדיו של המשורר (ד"ר מאיר בוזגלו, סול בן אברהם, ד"ר רחל סוויסה), תלמידיו (הפייטנים ר' חיים לוק, מני כהן, צבי תורג'מן), המו"ל שלו (הפייטן ר' מאיר אלעזר עטיה), מעריצים וחברים (רפי לוי, משה אוחיון) וחוקרים (פרופ' חביבה פדיה, ד"ר יוסי בן-שבת ופרופ' יוסף שטרית). עליהם מתווספים תצלומים של בוזגלו ושל המקומות בהם חי ופעל (תמונות סטילס שצילם בוריס כרמי בביתו של בוזגלו בשנת 1966 ונשכחו, תמונות ביתיות ממעריציו ואוהדיו, סרט וידאו מחתונה בה השתתף, סלילי 8 מ"מ שלא פותחו מעולם והקלטות פיראטיות), טקסטים שכתב והקלטות נדירות שלו (ביניהן בידי פרופ' חיים זעפרני משנת 1953 ואחרת בסתר בידי תלמידיו, בבית כנסת בהבדלה של שבת).

בלולו מציג את ישראל בסרט כארץ שכוחת אל, ומציבה אל מול מרוקו המפוארת, תוך שימוש בתצלומים של קזבלנקה מהמחצית הראשונה של המאה העשרים. בכך הוא מתאר את יחס המימסד האשכנזי ששיכן את עולי מרוקו בעיירות פיתוח והציב בפניהם קשיי קליטה ובניגוד לאתוס הציוני שהציג את ישראל כארץ מערבית מתקדמת ואת ארצות המזרח כפרימיטיביות.

עיקר הסרט עוסק בעשר השנים בהן חיי בוזגלו בישראל. הסרט נפתח עם עלייתו ב-1965, ממשיך במלחמת ששת הימים שיצרה תקווה גדולה אצל בוזגלו ולאחריה כתב שירי גאולה שמחים וממשיך במלחמת יום הכיפורים שפגעה בו קשות ואחריה לא יצא יותר מהבית, עד למותו ב-1973.

הסרט מציג את בוזגלו כפייטן חדשן, ששלט במקורות, אבל הושפע מהשירה הערבית המודרנית ומהג'אז.

## פרסים ופסטיבלים
* פרס הפקה מטעם מפעל הפיס
* פרס "קולנוע פורץ גבולות" מטעם פסטיבל קולנוע דרום – שדרות
* השתתף בתחרות הרשמית של פסטיבל דוקאביב 2015

## צוות
* בימוי, תחקיר ותסריטאי – רפאל בלולו
* מפיק ראשי ויוצר הסדרה – יאיר קדר
* הפקה – מיכל וייץ, גילי נדב
* צלמים - אביגיל שפרבר, עידן גליקזליג, ולדימיר בלינסקי
* עריכה - יעל בדרשי
* עיצוב ואנימציה - ירון שין (jewboy)
* קריינות – שלמה בר
* הקלטה – שרון לוזון
* עיצוב פסקול ומיקס – אביב אלדמע
* עריכת אונליין – יואב רז

## גלריית תמונות

## קישורים חיצוניים

* הסרט שיר ידידות, באתר יו טיוב
* האתר 'שיר ידידות - ר' דוד בוזגלו'
* שיר יְדִידוֹת – ר' דוד בוזגלו, באתר הקרן החדשה לקולנוע וטלוויזיה
* על הסרט, באתר פסטיבל דוקאביב
* על "שיר ידידות", באתר העברים
* 
* עמיחי חסון, פייטן ומשורר: מפעל חייו של ר' דוד בוזגלו זוכה סוף סוף להכרה, באתר בית אבי חי, 24 במאי 2015
* 
* אלי הירש, רפאל בלולו, שיר ידידות – רבי דוד בוזגלו, המדור הספרות של ידיעות אחרונות, מוסף 7 לילות, 29 במאי 2015
* שושנה גבאי, שיר ידידות - ר׳ דוד בוזגלו: אני הוא זכרונכם, באתר העוקץ, 22 במאי 2015
* 
* 
* עופר ליברגל, פסטיבל דוקאביב 2015: דיווח אחרון, באתר סריטה, 18 במאי 2015
* ד”ר רחל אזולאי-בלומי, “תרבות עם נחת” – לדמותו של ר’ דויד בוזגלו, ע”פ סרטו של רפאל בלולו ”שיר ידידות”, באתר פסטיבל קולנוע דרום, 18 במאי 2015

קטגוריה:סרטים תיעודיים ישראליים
קטגוריה:סרטי 2015
קטגוריה:סרטי רפאל בלולו
קטגוריה:סרטים ישראליים משנת 2015
באטמן במחסום

**באטמן במחסום** הוא דרמה קומית בת עשר דקות פרי עטה של איילת גונדר-גושן, בבימויו של רפאל בלולו משנת 2012.

הסרט נעשה במסגרת Berlinale Talent Campus. בתמיכת Medianboard Berlin Brandenburg. בו זכה בפרס הראשון. השופטים כתבו בנימוקיהם: "הסרט מצליח להראות את הסכסוך המוכר באמצעות הצבה פיוטית שלו כמאבק משחקי". האונליין והמיקס נעשו באולפני באבלסברג.

## עלילה
ילד ישראלי וילד פלסטיני בני שש נפגשים בפקק תנועה ארוך בכניסה לירושלים. בזמן שהוריהם מתווכחים על מקום חניה, הילדים רבים על בובת פופ של באטמן.

## פרסים ופסטיבלים
* פרס הסרט הקצר הטוב ביותר (Berlin Today Award) בפסטיבל ברלין.
* פרס הסרט הטוב ביותר בפסטיבל קוסובו.
* הוזמן ל-40 פסטיבלים בעולם, ביניהם פסטיבל סיאול לסרטי נוער וילדים ופסטיבל du nouveau cinéma de Montréal.

## השחקנים

## תפקידים נוספים

## גלריית תמונות

## קישורים חיצוניים

* באטמן במחסום, באתר Vimeo
* באטמן במחסום, באתר מנה ראשונה
* 
* 
* סקוט רוקסבורו, ברלין 2012: הישראלי רפאל בלולו זוכה ב'ברלין היום', באתר הוליווד ריפורטר, 2 בדצמבר 2012
* 'סרטים ישראלים גורפים פרסים בברלין', באתר טיימס אוף ישראל, 22 בפברואר 2012

קטגוריה:דרמות קומיות ישראליות
קטגוריה:סרטי 2012
קטגוריה:סרטי רפאל בלולו
קטגוריה:סרטים בעברית
קטגוריה:סרטים בערבית
קטגוריה:סרטים ישראליים קצרים
קטגוריה:סרטים על הסכסוך הישראלי-פלסטיני
קטגוריה:סרטים ישראליים משנת 2012
עיניים כאלה

**עיניים כאלה** הוא סרט התבגרות (17 דקות) משנת 2011 בבימויו ובהפקתו של רפאל בלולו, התסריטאי הוא פרי עטם של בלולו ואיילת גונדר-גושן. זהו סרט הגמר של בלולו בבית הספר סם שפיגל לקולנוע ולטלוויזיה. הסרט הופק במימון קרן גשר לקולנוע רב תרבותי וקרן אלי גלפנד לסרטים קצרים. זהו הסרט האחרון בו שיחק עמוס לביא.

## עלילה
גבי הוא נער העובד במסעדה של אביו בבית שמש. גבי מאוהב בשירן המלצרית המבוגרת ממנו ומגלה לדאבונו שאביו הקשוח מנהל איתה מערכת יחסים.

## אודות הסרט

זהו סרט מינימליסטי העוסק במערכת היחסים בין נער שמעצב את הגבריות שלו, לבין אביו המהווה עבורו מודל גברי. עלילת הסרט מתרחשת בפריפריה והוא צולם בבית שמש ובקריית גת.

## פרסים ופסטיבלים
* זכייה בפסטיבל ניו-יורק לסרטים קצרים בסרט הקצר הטוב ביותר.
* הסרט הטוב ביותר בפסטיבל אוקלנד, ניו זילנד.
* הוזמן ל-15 פסטיבלים, ביניהם פסטיבל פרייבורג בשווייץ ופסטיבל Encounters בבריסטול, אנגליה.

[שמאל|ממוזער|250px|עומדת: [אוולין הגואל, יושב מימינה: עמוס לביא ואור פרץ]]

## שחקנים

## צוות

## קישורים חיצוניים

* עיניים כאלה, באתר Vimeo
* עיניים כאלה, באתר קרן גשר לקולנוע רב תרבותי
* 

קטגוריה:סרטים ישראליים משנת 2011
קטגוריה:סרטי התבגרות
קטגוריה:סרטי רפאל בלולו
ילד (שיר)

"**ילד**" הוא שיר שהוקלט על ידי הזמרת הישראלית מרגלית צנעני שיצא לאור ב-23 באוקטובר 2011, בהוצאת חברות התקליטים ביג בוס רקורדס ומרגול הפקות.

השיר הגיע למקום הראשון במצעד של רדיו אמצע הדרך, הרביעי במצעד של רשת ג', והשני במדיה פורסט.

## רקע וכתיבה
השיר נכתב על ידי אבי אוחיון, הולחן על ידי אסף צרויה והופק על ידי נדב ביטון. "ילד" הוקלט על ידי צנעני, עוד לפני המעצר שפקד אותה באותה השנה בהמשך להליכים המשפטיים שהייתה מעורבת בהם, ובמקור היה צריך לתפקד כסינגל ראשון מתוך אלבומה השלושה-עשר, אך נגנז ולא יצא כסינגל מאף אלבום.

השיר עוסק ביחסי אמא-בן, ובעקבות הפרשה הפלילית בה היו מעורבים צנעני ובנה, רבים נטו להגיד כי הוא מתאר אותם, אך השניים הצהירו כי "זה לא נכון, אך יכל היה להיות מעניין".

## וידאו קליפ
כיוון שהייתה צנעני בעת צילום הקליפ במעצר בית, הציבור תהה האם היא תופיע בקליפ, וכלפי בנה אסף לביא צנעני, הופנו מאות שאלות בנושא. הוא הצהיר כי "אמא שלי [מרגלית צנעני], אם היא תשתתף בקליפ, היא תשתתף ממש בקטנה. אם היא תהיה זה יקרה ממש בכמה שוטים קלים".

לבסוף, הופיעה צנעני בקליפ בכמה סצנות בהן היה ניתן לראות את פרצופה בקלוז אפ, ולאורכו סיפור אשר מספר את מילותיו של השיר.

## מיקומי שיא

## קישורים חיצוניים

## הערות שוליים

קטגוריה:שירי מרגלית צנעני
קטגוריה:שירים בעברית
קטגוריה:שירים שנכתבו על ידי אבי אוחיון
קטגוריה:שירים שהולחנו על ידי אסף צרויה
קטגוריה:שירים שהופקו על ידי נדב ביטון
קטגוריה:שירים על הורות
קטגוריה:סינגלים בהוצאת ביג בוס רקורדס
קטגוריה:סינגלים בהוצאת מרגול הפקות
תעצמי את העיניים

**תעצמי את העיניים** הוא סרט קצר (16 דקות) משנת 2014 בבימויו ובהפקתו של רפאל בלולו, בהשראת סיפורה של רונית מטלון.

הסרט הוקרן בערוץ עשר.

## עלילה
מזי מאוהבת בנחום. חברתה הטובה רוחמה מייעצת לה שאם היא מעוניינת בו, היא צריכה לשכב איתו. השתיים יוצאות למסע בן יום ברחובות תל אביב, עד למפגש הגורלי עם נחום.

## פרסים ופסטיבלים
* השתתף בתחרות הרשמית של פסטיבל הקולנוע ירושלים.
* היה מועמד בפרסי אופיר לסרט הישראלי הקצר הטוב ביותר.
* מלגת הפקה של קרן יהושע רבינוביץ לאמנויות תל אביב – פרויקט קולנוע והרשות השנייה לטלוויזיה ורדיו, בשיתוף קרן ליאון רקנאטי, בתמיכת משרד התרבות והספורט – מינהל התרבות, המועצה הישראלית לקולנוע.

## שחקנים
*יובל כרמל
*ג'נט כהן
*יונתן זרחיה

## הצוות

## גלריית תמונות

## קישורים חיצוניים

* תעצמי את העיניים, באתר Vimeo
* תעצמי את העיניים, באתר האקדמיה הישראלית לקולנוע וטלוויזיה
* 

## הערות שוליים

קטגוריה:סרטי 2014
קטגוריה:סרטים ישראליים קצרים
קטגוריה:סרטי רפאל בלולו
קטגוריה:סרטים ישראליים משנת 2014
האזור המטרופוליני דנובה תחתית

ממוזער|האזור המטרופוליני דנובה תחתית
**האזור המטרופוליני דנובה תחתית** (ברומנית: **Zona metropolitană Dunărea de Jos**) מתוכנן לקום במפגש גבולות מחוז גאלאץ, מחוז בראילה ומחוז טולצ'אה עם מרכז אדמיניסטרטיבי בעיר גאלאץ.

השם המיועד לאזור, "דנובה תחתית", הוסכם על הנהגת שתי הערים, גאלאץ ובראילה.

## קישורים חיצוניים
* Proiectul metropolitan Braila-Galati stinge „razboiul dobrogean" 
* Planul zonei metropolitane Dunarea de jos 
* Zona metropolitana - daca nu acum, atunci niciodata! 

## הערות שוליים

קטגוריה:גאלאץ
קטגוריה:בראילה
איימי מנסון

**איימי מנסון** (באנגלית: **Amy Manson**; נולדה ב-9 בספטמבר 1985) היא שחקנית סקוטית. ידועה מהופעותיה בתפקיד אליס גאפי בסדרה "טורצ'ווד", אבי אוונס ב"חדר מיון", ליזי סידל בסדרה "רומנטיקנים נואשים", דייזי הניגן-ספיטרי בסדרה "כמעט אנושיים", מדיאה בסדרה "אטלנטיס", ומרידה בעונה החמישית של סדרת הטלוויזיה "עד עצם היום הזה" של רשת ABC.

## ביוגרפיה
מנסון נולדה וגדלה באברדינשייר, סקוטלנד שבממלכה המאוחדת, למשפחה מרקע נוצרי. לה אחות אליסה, ואח ג'יימס. היא למדה בבית ספר למשחק "Stage Coach" לפני שעזבה את הבית ועברה ללונדון בגיל 17. היא למדה ב-"Central School of Speech and Drama" והפסיקה את הלימודים לצילום הסרט "ראש דלעת: סכסוך דמים" ברומניה. מנסון גרה בצפון לונדון.

## קריירה
הופעת הבכורה של מנסון בקולנוע הייתה בסרט "ראש דלעת: סכסוך דמים", עוד שיחקה בסרט האימה "קוף הדמים", ובסרט הקצר "Smile Emily".

מנסון הופיעה בתסכיתי הרדיו "Lost in Plain Sight", "The Summer Walking" ו-"The Dead Hour".

בטלוויזיה שיחקה מנסון בתפקיד אליס גאפי בשני פרקים של הסדרה "טורצ'ווד", והופיעה בתפקיד אבי אוונס בסדרת הדרמה הרפואית "חדר מיון". היא כיכבה בתפקיד אורח בפרקים בסדרות "רופאים", "The Bill" ו"המשפחה שלי".

מנסון שיחקה בתפקיד ליזי סידל, המוזה האישה ואהובתו של דנטה גבריאל רוזטי, בדרמה התקופתית של ערוץ BBC Two "רומנטיקנים נואשים". היא גילמה את הערפדית דייזי הניגן-ספיטרי בעונה השנייה של הסדרה "כמעט אנושיים" לצדו של איידן טרנר שכיכב בסדרה "רומנטיקנים נואשים".

ב-2010 גילמה מנסון את ג'ינג'ר קוריגן בפרק "The Pale Horse" בסדרה "מיס מארפל" המבוססת על הספרים מאת אגאתה כריסטי. עוד שיחקה בתפקיד פלר מורגן בסדרה "מנודים", סדרה של שמונה פרקים בהפקת Kudos עבור רשת BBC One. ב-2011 גילמה מנסון את ליאה בעונה השלישית של הסדרה "עברייני על", ואת אמה "וירלי" טייסון בדרמה של ה-BBC "ג'יימס הריוט הצעיר".	

ב-2013 הופיעה במנסון בעונה החמישית של הדרמה האירית "Raw".

בין השנים 2015-2016 גילמה בסדרה "עד עצם היום הזה" את הנסיכה מרידה מהסרט "אמיצה".

ב-2021 שיחקה בסרט הביוגרפי "ספנסר" בתור אן בולין.

### פרסים והוקרה
ב-2008 זכתה מנסון לפרס השחקנית הטובה ביותר של פרסי מבקרי התיאטרון בסקוטלנד, על הופעתה בתפקיד הבת החורגת בהפקה של התיאטרון הלאומי של סקוטלנד למחזה "שש נפשות מחפשות מחבר".

## פילמוגרפיה
### טלוויזיה

### קולנוע

## תיאטרון

## קישורים חיצוניים

## הערות שוליים

קטגוריה:שחקני קולנוע וטלוויזיה סקוטים
קטגוריה:שחקניות תיאטרון סקוטיות
קטגוריה:בריטיות שנולדו ב-1985
לאון לדרמן (שחמטאי)

**לאון לדרמן** (ברוסית: **Леон Ледерман;** נולד ב-25 במאי 1947) הוא שחמטאי סובייטי-ישראלי בדרגת אמן בינלאומי.

## ביוגרפיה
לאון לדרמן נולד בצ'רנוביץ שבברית המועצות (כיום באוקראינה). הוא למד מתמטיקה באוניברסיטת טומסק, עלה לישראל בשנות ה-70 של המאה ה-20 וקיבל את התואר מאוניברסיטת בן-גוריון. לדרמן התיישב בקריית גת ועבד כמורה בבית הספר.

באליפות ישראל בשנת 1984 במקום העשירי.

בשנת 1976 הוענקה ללדרמן דרגת אמן בינלאומי. בשנת 1980 הוא השתתף באליפות אירופה לנבחרות (נבחרת ישראל סיימה במקום ה-7, לדרמן סיים במקום ה-4 אישי).

באליפות אירופה לסניורים בשנת 2011 הוא סיים במקום ה-8. באליפות ישראל לסניורים בשנת 2011 הוא סיים במקום החמישי.

בשנת 2017 סיים במקום ה-9 באליפות אירופה לסניורים, והשתתף באליפות העולם לסניורים.

לדרמן הוא בעל דרגת שופט בינלאומי ופעיל בארגון ושיפוט תחרויות.

לדרמן השתתף ב-2024 באליפות העולם בשחמט לגילאי מעל 65 וסיים במקום ה-18.

## לאון לדרמן ב[[אולימפיאדת השחמט]]
בשנת 1976 השתתף לדרמן באולימפיאדת שחמט:

## קישורים חיצוניים

* כרטיס השחקן של לאון לדרמן באתר איגוד השחמט הישראלי

## הערות שוליים

קטגוריה:אמנים בין-לאומיים ישראלים
קטגוריה:שחמטאים יהודים סובייטים
קטגוריה:עולים בשנות ה-1970
קטגוריה:בוגרי אוניברסיטת בן-גוריון בנגב
קטגוריה:עסקני שחמט ישראלים
קטגוריה:ישראלים ילידי ברית המועצות
קטגוריה:ישראלים שנולדו ב-1947
לואיס פלדמן

**לואיס הארי פלדמן** (29 באוקטובר 1926 – 25 במרץ 2017) היה פרופסור אמריקאי ללימודים קלאסיים ולספרות. לימד ב"ישיבה יוניברסיטי" מאז 1955.

פלדמן התמחה בעיקר בתרבות ההלניסטית, במיוחד בעבודתו של יוספוס פלביוס. עבודתו זכתה להתייחסות ולכבוד רב על ידי שאר חוקרי זמננו.

## ביוגרפיה.
פלדמן קיבל את התואר הראשון שלו (בהצטיינות) מטריניטי קולג', הרטפורד, בשנת 1946 שלו ואת התואר שני בשנה שלאחר מכן. בשנת 1951 הוא קיבל תואר דוקטור בפילולוגיה מאוניברסיטת הרווארד עבור עבודת המחקר שלו על ההיסטוריוגרפיה אודות קיקרו. הוא חזר לטריניטי קולג' כעמית הוראה ובסופו של דבר שימש כמרצה לקלאסיקות.
פלדמן החל ללמד ב"ישיבה יוניברסיטי" בתור מדריך ב-1955, והפך לעוזר פרופסור בשנת 1956, לפרופסור ב-1961 וב-1966 פרופסור מתמחה לספרות קלאסית. ב-1993 הוא מונה לפרופסור ב"ישיבה יוניברסיטי".

כחלק מהאקדמיה האמריקאית לחקר היהדות הוא קיבל מלגות ופרסים רבים. בתוך כך, מלגת קרן פורד (1951-1952), מלגת גוגנהיים (1963), מלגה מטעם קרן הזיכרון לתרבות יהודית (1969), וכן מענק מן האגודה האמריקאית לפילוסופיות (1972). הוא היה עמית בכיר במועצה האמריקאית למלומדות ב-1971, עמית במכון ללימודים מתקדמים ב-1994. וב-1981 הוא קיבל את פרס "מצוינות בהוראה לקלאסיקה". בנוסף, פלדמן נבחרה לנהל סמינרים במכללה למורים של הקרן הלאומית למדעי הרוח.

## דעות וכתבים
פלדמן עסק במחקר של תחומים רבים. רוברט א. ואן Voorst התייחס לפלדמן כ"דיקן של המומחים ליוספוס", ופול אנג' מאייר התייחס לפלדמן כ "מדורג ראשון בהבנת יוספוס".

בתור היסטוריון, פלדמן עסקו בעיקר עם כתביו של יוסף בן מתתיהו, שלהם תפקיד בתוך מסגרת גדולה יותר של התרבות היהודית במהלך תקופת הבית השני. עבודתו של פלדמן על יוספוס נע בין דיונים על הדיוק ההיסטורי של יוסף בן מתתיהו לבין פרשנותו על המקרא. בסך הכל, פלדמן ראה ביוספוס בתור המפתח להבנת החיים היהודיים והאינטראקציות עם התרבות ההלניסטית במהלך העידן הגרקו-רומי. בנוסף לעבודתו על יוספוס, פלדמן פרסם מספר רב של עבודות על כתביו של פילון, כמו גם עבודות להתמודדות ישירה עם טבעו של החיים היהודיים בעת העתיקה.

עבודותיו של פלדמן זכו ב"מלגה לטובת עבודתו על פילון ויוספוס, 1937–1962" (1963), מלגה למחקר על "יוסף בן מתתיהו ווהמודרניות, 1937–1980" (1984), "יהודים וגויים בעולם העתיק: עמדות, ואינטראקציות מאלכסנדר עד יוסטיניאנוס" (1993), "מחקרים במדעי היהדות ההלניסטית" (1998), פרשנות "יוסף בן מתתיהו על התנ"ך". (1998).

פלדמן גם תרגם כמה כרכים של המהדורה הביקורתית על עתיקות יהודיות. ותרם בהרחבה כתבי עת בתחום תוך כתיבת כ-170 מאמרים אקדמיים.
שימש עורך במחלקת הספרות ההלניסטית עבור המהדורה הראשונה של "אנציקלופדיה יודאיקה" וכן ל"אנציקלופדיה בריטניקה".

## קישורים חיצוניים

* **[[אנציקלופדיה יודאיקה]]** מהדורה שנייה, כרך 6,

## הערות שוליים

קטגוריה:אמריקאים ילידי קונטיקט
קטגוריה:הרטפורד: אישים
קטגוריה:חרדים אמריקאים
קטגוריה:זוכי מלגת גוגנהיים
קטגוריה:בוגרי טריניטי קולג' (קונטיקט)
קטגוריה:בעלי תואר דוקטור מאוניברסיטת הרווארד
קטגוריה:היסטוריונים יהודים אמריקאים
קטגוריה:סגל ישיבה יוניברסיטי
קטגוריה:אמריקאים שנולדו ב-1926
קטגוריה:אמריקאים שנפטרו ב-2017
אודלסק

**אודלסק** (בבלארוסית: **Адэльск**, אדלסק; בפולנית: **Odelsk**) היא עיירה במחוז גרודנו בבלארוס, על הנהר אודלה (נהר) .

בין מלחמות העולם הייתה אודלסק בשטח פולין, בנפת סוקולקה שבמחוז ביאליסטוק.

## יהודי אודלסק
[ממוזער|תצלום של בית כנסת באודלסק בתחילת [המאה ה-20.]]
ההתיישבות היהודית באודלסק החלה בסוף המאה ה-17, עם הגיעם של יהודים שגורשו בידי שלטונות פרוסיה מחלקים של פולין שנפלו לידי פרוסיה בחלוקת פולין, לאחר שהוגדרו כיהודים קבצנים. האוכלוסייה גדלה וב-1849 הקימו חלק מיהודי אודלסק בעידוד הממשל הרוסי את קולוניה איזאקה , בקרבת מקום לאודלסק.

הקהילה המקומית הקטנה הגיעה לשיאה בסוף המאה ה-19 עם התעוררות המסחר באזור בשל סלילת מסילת הברזל, ובמפנה המאה העשרים הגיע שיעור היהודים באוכלוסייה המקומית לכ-16%. האוכלוסייה היהודית התדלדלה בגלי ההגירה הגדולים, ערב מלחמת העולם הראשונה, לארצות הברית ודרום אפריקה.

יהודי הקהילה גורשו עם קהילת קולוניה איזאקה ואינדורה הסמוכות למחנה המעבר קיילבשין  ומשם לאושוויץ-בירקנאו.

### רבני הקהילה
רק כמאה שנה לאחר תחילת ההתיישבות היהודית במקום, החלה הקהילה באודלסק להעסיק רב מקומי. בין רבני אודלסק:
* רבי אייזיק ליב סטוליאר - לימים רבה של קוז'ניצה
* רבי משה הורוביץ - רב ציוני, מחבר "דרשות הרמ"ה", "חזיונות הרמ"ה" ו"הגיונות הרמ"ה".
* רבי ליב סגל - הרב האחרון, כיהן בעיירה משנת ה'תרס"ח, 1908

## לקריאה נוספת
* שמואל ספקטור וברכה פרוינדליך (עורכים), **[[פנקס הקהילות]]: פולין**, כרך שמיני: מחוזות וילנה-ביאליסטוק-נובוגרודק, עמ' 93–94 (הערך נכתב בידי רחל גרוסבאום-פסטרנק).

## קישורים חיצוניים

* 
* 

קטגוריה:מחוז גרודנו: יישובים
מיכאיל צייטלין

**מיכאיל צייטלין** (ברוסית: **Михаил Цейтлин**; נולד ב-16 ביוני 1947) הוא שחמטאי יהודי-בלארוסי-גרמני.

## ביוגרפיה
מיכאיל צייטלין נולד בבוברויסק שבברית המועצות (כיום בבלארוס). הוא למד רפואה ועבד כרופא.

במהלך שנות ה-70 ושנות ה-80 של המאה ה-20 צייטלין השתתף בתחרויות רבות. ב-1976 וב-1977 הוא זכה באליפות מוסקבה. הוא זכה בתחרות בבולגריה בשנים 1977 ו-1978, פולין ב-1979, פראג ב-1983 וב-1985. כמו כן, הוא חלק במקומות 2–4 בלודז' בשנת 1980, ומקומות 3–6 בהראדץ קראלובה ב-1983.

לאחר התפרקות ברית המועצות צייטלין עבר להתגורר בגרמניה והמשיך להשתתף בתחרויות עד לתחילת המאה ה-21.

בשנת 1977 הוא קיבל דרגת אמן בינלאומי ובשנת 1987 דרגת רב-אמן.

מיכאיל צייטלין התחרה גם בשחמט בהתכתבות. בשנת 1990 הוענקה לו דרגת רב-אמן בהתכתבות.

בשנת 1990 צייטלין השתתף בתחרות בינלאומית בתל אביב. בשנת 1993 הוא סיים במקום השלישי בבודפשט (ניצח אמיל סוטובסקי).

בשנת 1995 עבר לגרמניה והשתתף בתחרויות מקומיות.

## קישורים חיצוניים

קטגוריה:רבי-אמנים גרמנים
קטגוריה:שחמטאים יהודים סובייטים
קטגוריה:שחמטאים יהודים גרמנים
קטגוריה:רבי אמנים בשחמט בהתכתבות
קטגוריה:מהגרים מברית המועצות לגרמניה
קטגוריה:גרמנים שנולדו ב-1947
הצהרת פנמונג'ום

**הצהרת פַּנְמוּנְג'וֹם** (או בשמה המלא: **הצהרת פנמונג'ום לשלום, שגשוג, ואיחוד חצי האי הקוריאני**. בקוריאנית: **한반도의 평화와 번영, 통일을 위한 판문점 선언**) היא הצהרה מדינית אשר נחתמה במסגרת '''הפסגה הקוריאנית''' ב-27 באפריל 2018 בין נשיא קוריאה הדרומית והמנהיג העליון של קוריאה הצפונית, ובה הוסכם על פירוק מוחלט מנשק גרעיני של חצי האי הקוריאני.

על פי ההצהרה, ראשי קוריאה הדרומית וקוריאה הצפונית הכריזו רשמית על הכוונה לסיום מלחמת קוריאה ועל תחילתו של עידן חדש של שלום ושיתוף פעולה בין המדינות.

## עיקרי ההצהרה
הצדדים הגיעו למספר הבנות בניסיון לקרב בין המדינות:
*הקמת משרד נציגות ותיאום משותף בעיר הגבול קסונג בקוריאה הצפונית.
*הקמת קו טלפון ישיר בין המנהיגים.
*נשיא קוריאה הדרומית יבקר בפיונגיאנג, בירת צפון קוריאה, בסתיו 2018.
*השתתפות בתחרויות ספורט בינלאומיות עתידיות – בנבחרת מאוחדת.
*חיבור וחידוש מסילות רכבת וכבישים על מנת להאיץ צמיחה כלכלית. הפיכת אזור החיץ DMZ לאזור שלום.
*מחוגי השעון בצפון קוריאה יחזרו להיות תואמים לשעון בדרום קוריאה.

#### ייחודיות הפסגה
הפסגה הייתה ייחודית במובנים רבים, בעיקר בהקשר התרבותי הקוריאני.
# זו הפסגה השלישית מעולם בין מנהיגי קוריאה ב-70 שנות עצמאותן.
# זו הפעם הראשונה בהיסטוריה שנשיא צפון קוריאה חוצה את קו הגבול אל הדרום.
# לראשונה בהיסטוריה נפגשו נשות מנהיגי קוריאה – שהצטרפו לארוחת הערב.
# צבאות ארצות הברית וקוריאה הדרומית הפסיקו את כל התרגילים הצבאיים בחצי האי הקוריאני.
# המנהיגים נטעו עץ במשותף תוך שימוש באדמה מהר האלה הגבוה בדרום קוריאה והר – ביקדו, הגבוה בצפון קוריאה ובחצי האי כולו.

## ראו גם
*הפסגה הבין-קוריאנית

## קישורים חיצוניים

*한반도의 평화와 번영, 통일을 위한 판문점 선언 (ההצהרה בגרסה הקוריאנית של ויקיטקסט)
*הצהרת פנמונג'ום לשלום, שגשוג ואיחוד חצי האי הקוריאני, באתר Korea.net

## הערות שוליים

קטגוריה:קוריאה: היסטוריה
קטגוריה:תוכנית הגרעין של קוריאה הצפונית
קטגוריה:ניסיונות פיוס בין-קוריאניות
קטגוריה:2018 בקוריאה הדרומית
קטגוריה:יחסי קוריאה הדרומית – קוריאה הצפונית
צבא איראן

**צבא הרפובליקה האסלאמית של איראן** (בפרסית: ارتش جمهوری اسلامی ایران), ידוע גם בשם "**ארטש**" ("צבא" בפרסית), הוא צבאה הסדיר של איראן ומהווה חלק מהכוחות המזוינים של המדינה. מטרתו היא להגן על שלמותה הטריטוריאלית של המדינה מפני איומים חיצוניים ופנימיים.

הצבא בנוי מארבע זרועות: כוחות היבשה, חיל האוויר, חיל הים, וחיל ההגנה האווירית.

## רקע
הצבא הוקם ב-1921 ומאז 1979 פועל במקביל לכוחות הצבאיים של משמרות המהפכה. בשנת 2019 עמד תקציב הצבא על 2.4 מיליארד דולר בהשוואה ל-6 מיליארד דולר למשמרות המהפכה, וזאת על אף שהצבא גדול יותר מכוחות משמרות המהפכה. מפקד הצבא מדווח למטה הכללי של הכוחות המזוינים של איראן. טרם המהפכה הצבא היה הכוח הצבאי הבלעדי שפעל מטעם השאה. מנהיגי המהפכה אשר חשדו בנאמנותו של הצבא, הקימו את כוחות משמרות המהפכה כמענה נגדי לצבא. בשנים שלאחר המהפכה החל המשטר בטיהור שורות הצבא ועצר קרוב ל-4,500 אנשי צבא. בעקבות המהפכה, הטיהור, האמברגו שהוטל על המדינה, מחסור בציוד ובחלקי חילוף, איבד הצבא בהערכה כ-40%-60% מכוח האדם שלו באותה תקופה. מאז סובל הצבא מנחיתות תקציבית וטכנולוגית בהשוואה למשמרות המהפכה ועל אף שיתוף הפעולה ביניהם קיים מתח קבוע. על אף שהצבא נחשב לפחות אידאולוגי ממשמרות המהפכה הוא שומר על נאמנות למנהיג העליון.

### סמל הצבא
הסמל כמעט ולא השתנה מאז הקמת הצבא, אולם לאחר המהפכה נוסף לו פסוק מהקוראן. החרבות מייצגות את כוחות היבשה, העוגן את חיל הים, והנשר את חיל האוויר. סמל הצבא הנוכחי קיים משנת 2021, לו נוספו שני טילים, המייצגים את זרוע ההגנה האווירית של הצבא.

## כוח אדם
280px|ממוזער|נחתים איראנים באימון תקיפה אמפיבי, 2022.
[280px|ממוזער|[קורבטה, פריגטה וזוג מטוסי פוקר F27 של חיל הים האיראני, 2016.]]
במדינה נהוג גיוס חובה. כוח האדם של הצבא (ארטש) נכון ל-2019:

## מפקדים

## קישורים חיצוניים

* 
* 

## הערות שוליים

קטגוריה:הכוחות המזוינים של איראן
איראן
איראן
יחסי אורוגוואי–מלזיה

**יחסי אורוגוואי–מלזיה** הם היחסים הדו-צדדיים בין **[[אורוגוואי|הרפובליקה המזרחית של אורוגוואי]]** לבין **[[מלזיה|פדרציית מלזיה]]**.

## סקירה כללית
היחסים הדיפלומטיים הרשמיים שבין המדינות כוננו ב-1989. אורוגוואי פתחה את שגרירותה ב-1991, אך שגרירות זו נסגרה לאחר מספר שנים. שתי המדינות חתמו על הסכם סחר דו-צדדי. בשנת 2007, ביקר סן שר המסחר והתעשייה הבינלאומי של מלזיה באורוגוואי.

## יחסים כלכליים
בשנת 2014, שווי הסחורה שיוצאה ממלזיה לאורוגוואי הגיעה לסך 41 מיליון דולר אמריקאי והיא כללה בעיקר רדיו, שמן דקלים, גומי ועוד. באותה שנה, שווי הסחורה שיוצאה מאורוגוואי למלזיה הגיעה לסך 24.5 מיליון דולר אמריקאי והיא כללה בעיקר חלב, חלב מרוכז, גבינה, צמר, סויה ועוד.

בשנת 2015, שווי הסחורה שיוצאה ממלזיה לאורוגוואי הגיעה לסך 29.7 מיליון דולר אמריקאי והיא כללה בעיקר בגדי גומי, שמן דקלים, מיקרופונים, אוזניות, טלפונים ועוד. באותה שנה, שווי הסחורה שיוצאה מאורוגוואי למלזיה הגיעה לסך 26.4 מיליון דולר אמריקאי והיא כללה בעיקר סויה, תירס, דגים, גבינה ועוד.

## ייצוג

* אורוגוואי מיוצגת במלזיה על ידי שגרירות וקונסוליה כללית בקואלה לומפור, בירת מלזיה.
* מלזיה אינה מיוצגת באורוגוואי, הן בדרג השגרירות והן בדרג הקונסולרי. השגרירות המייצגת של מלזיה באורוגוואי נמצאת בבואנוס איירס, בירת ארגנטינה.

## הערות שוליים

קטגוריה:ערכים ללא קטגוריות פיזיות - יחסי חוץ
מריו אבדו בניטס

**מריו אבדו בניטס** (בספרדית: **Mario Abdo Benítez**; נולד ב-10 בנובמבר 1971) הוא פוליטיקאי ואיש עסקים אשר כיהן כנשיא פרגוואי החל מאוגוסט 2018 ועד אוגוסט 2023.

## ביוגרפיה
מריו ("מריטו") אבדו בניטס הבן נולד ב-1971 באסונסיון, והוא בנו של מריו אבדו בניטס האב, שכיהן כמזכירו האישי של הדיקטטור ונשיא פרגוואי אלפרדו סטרסנר ונכד למהגר ערבי מלבנון. אמו היא רות (מנון) בניטס פרייר. הסב מצד האב, רדואן עבדו, מאוחר יותר חואן אבדו, הגיע לפרגוואי בשנת 1910 ועסק במסחר.
לאחר הדחתו של סטרסנר, יצאה משפחתו לגלות בארצות הברית שם השלים את לימודי התיכון. בשובו לפרגוואי התגייס לצבא והוכשר כצנחן וכקצין מילואים. ב-1995 סיים תואר ראשון בשיווק באוניברסיטת טייקו פוסט שבארצות הברית. בשנים 1997–2012 שימש מנהל בחברת לוגיסטיקה ובשנים 1998–2012 שימש שותף מנהל בחברת בנייה וייצור חומרי בנייה.

### קריירה פוליטית
אבדו בניטס הוא חבר במפלגת קולורדו השמרנית וכיהן כסגן נשיא המפלגה. ב-2013 נבחר לסנאט של פרגוואי וכיהן כנשיא הסנאט מיולי 2015 עד יוני 2016. באפריל 2018 נבחר לנשיא המדינה. הוא נכנס לתפקידו באוגוסט 2018.

פחות מחודש לאחר כניסתו לתפקיד הורה אבדו בניטס על ביטול החלטת קודמו ובן מפלגתו הוראסיו קארטס על העברת שגרירות פרגוואי בישראל מתל אביב לירושלים, ובעקבות כך החל משבר דיפלומטי בין פרגוואי לישראל.

### חייו הפרטיים
אבדו התחתן פעמיים. מנישואיו הראשונים לפטימה מריה דיאס בנסה, נולדו שניים מבניו - מריו וסנטיאגו. בשנת 2007 נישא לאשתו השנייה, סילבנה לופס מוריירה בו, אחייניתו של קבלן הבניין האמיד ניקולס בו פארודי. לזוג בן אחד משותף, מאוריסיו.

## קישורים חיצוניים

* ביוגרפיה באתר הרשמי

## הערות שוליים

קטגוריה:נשיאי פרגוואי
קטגוריה:נוצרים רומים-קתולים
קטגוריה:פרגוואים שנולדו ב-1971
אארו וודוכודי

ממוזער|מטוס התקיפה והאימון ארו L-39 אלבטרוס
**אָאֶרוֹ ווֹדוֹכוֹדִי** (באנגלית: **Aero Vodochody**, המכונה בדרך כלל **Aero**, וודוכודי הוא שם המיקום בקרבת פראג בו המפעל ממוקם) היא יצרנית מטוסים צ'כית (צ'כוסלובקית לשעבר), פעילה משנת 1919, הידועה במטוסי אימון ומטוסי קרב קלים שלה: L-29 דלפין, L-39 אלבטרוס, L-59 סופר אלבטרוס,
L-159. ה- L-39 הוא המפורסם שביניהם ועם מספר המפעילים הגדול ביותר.
## היסטוריה
משנת 1929 עד 1951 אארו גם יצרו מגוון מכוניות קטנות ובינוניות עם מנועי שתי פעימות, ובשנים 47–1946 הם ייצרו את משאית סקודה 150 תחת רישיון.
לאחר נפילתה של השלטון הקומוניסטי בצ'כוסלובקיה (1989) ובשאר חלקי מרכז אירופה, הפסידה החברה חלק ניכר משווקיה העיקריים עבור מטוסי אימון סילונים. המכירות של מטוסים צבאיים ירדו בתחילת שנות ה-90 במזרח אירופה, כמו גם במדינות נאט"ו, שבהן כניסתו של יצרן חדש הייתה כמעט בלתי אפשרית. בין השנים 1998 עד 2004 חברת אארו נשלטה על ידי בואינג.
בסוף אוקטובר 2006 אארו וודוכודי נרכשה על ידי קבוצת השקעות צ'כית-סלובקית, פנטה השקעות, שרכשה אותה בכ -3 מיליארד דולר קנדי.

כיום, אארו וודוכודי מייצרת ברישיון את הסיקורסקי S-76, ומכלולים תעופתיים שונים כגון: תיבת כנף של אלנייה C27, דלתות עבור אמבראר 170 ו אמבראר 190, תא הטייס של ה-UH-60, דלתות תותח של F/A-18 סופר הורנט, תת-מכלולים וחלקים עבור משפחת איירבוס A320, מכלולים עבור בואינג 767, ואת ה-L-159 מטוס קרב סילוני קל.
אארו צפויה גם לשדרג את המסלול בנמל התעופה וודוכודי שלה ליד פראג לסטנדרטים של התעופה הבינלאומי אשר ישרת בעיקר חברות תעופה לואו-קוסט וטיסות שכר לכיוון פראג.

ביולי 2018 פורסם על הפרויקט המשותף בין החברה לבין התעשייה האווירית לפיתוח מטוס קרב-תקיפה רב-משימתי F/A-259 סטרייקר.

## קישורים חיצוניים

* 

קטגוריה:קצרמר צ'כיה
קטגוריה:יצרני מטוסים צ'כיים
קטגוריה:יצרני מטוסים
קרים פאף

**קרים פאף** (באנגלית: **Creme Puff**; 3 באוגוסט 1967 – 6 באוגוסט 2005) הייתה חתולה אשר האריכה ימים באופן יוצא דופן עד לגיל 38 שנים ו־3 ימים, הרבה מעבר לתוחלת החיים הממוצעת של חתול, שהיא בין 10–15 שנים. לפיכך זכתה בתואר "החתול המבוגר ביותר אי פעם" על ידי ספר השיאים של גינס.

## קישורים חיצוניים
*  - סרטון על ג'ייק פרי וחתוליו

## הערות שוליים

קטגוריה:שיאני גינס
קטגוריה:חתולים מפורסמים
קטגוריה:ארצות הברית: בעלי חיים מפורסמים
יחסי מלזיה–נפאל

**יחסי מלזיה-נפאל** הם היחסים הדיפלומטיים בין **[[מלזיה|פדרציית מלזיה]]** לבין **[[נפאל|הרפובליקה הפדרלית הדמוקרטית של נפאל]]**.

## סקירה כללית
היחסים הדיפלומטיים הרשמיים שבין המדינות כוננו ב-1 בינואר 1960. היחסים הדו-צדדיים בין המדינות התפתחו במהלך השנים. במאי 1978 ובספטמבר 1985, מלך נפאל, בירנדרה, ביקר במלזיה. ביוני 2003, הוקמה השגרירות של נפאל בקואלה לומפור והשגרירות של מלזיה בקטמנדו.

## יחסים כלכליים
נפאל ומלזיה מקיימות שיתוף פעולה מסחרי וכלכלי:

* בשנת 2014, שווי הסחורה שיוצאה ממלזיה לנפאל הגיעה לסך 70.6 מיליון דולר אמריקאי והיא כללה בעיקר שמן דקלים, מחשבים, גומי, מקרנים, נחושת ועוד. באותה שנה, שווי הסחורה שיוצאה מנפאל למלזיה הגיעה לסך 2.61 מיליון דולר אמריקאי והיא כללה בעיקר טבק מעובד, פסטה, תה ועוד.
* בשנת 2015, שווי הסחורה שיוצאה ממלזיה לנפאל הגיעה לסך 54.6 מיליון דולר אמריקאי והיא כללה בעיקר שמן דקלים, מחשבים, טלפונים, נחושת, עץ מעובד ועוד. באותה שנה, שווי הסחורה שיוצאה מנפאל למלזיה הגיעה לסך 2.08 מיליון דולר אמריקאי והיא כללה בעיקר פסטה, טבק מעובד, בגדים ועוד.

## ייצוג

* נפאל מיוצגת במלזיה על ידי קונסוליה כללית בסלנגור ושגרירות בקואלה לומפור, בירת מלזיה.
* מלזיה מיוצגת בנפאל על ידי שגרירות בקטמנדו, בירת נפאל.

## הערות שוליים

קטגוריה:ערכים ללא קטגוריות פיזיות - יחסי חוץ
נאוה סטאר

**נאוה סטאר (גורדון, שטרנברג)** (ברוסית: **Нава Гордон**; נולדה ב-4 באפריל 1949, ריגה) היא שחמטאית יהודיה קנדית, שזכתה 8 פעמים באליפות קנדה בשחמט לנשים.

## קורות חיים
נאוה גורדון למדה לשחק שחמט בצעירותה בריגה. לאחר שהתחתנה היגרה לקנדה והתיישבה בטורונטו. בשנת 1976 היא הייתה חברה בנבחרת קנדה באולימפיאדת השחמט, ובשנת 1978 זכתה באליפות קנדה.

לאחר מספר שנים היא התגרשה מבעלה והתחתנה עם סאשה סטאר.

בשנת 1978 קיבלה דרגת אמן בינלאומי לנשים.

החל מספטמבר 2014 היא אינה פעילה בשחמט תחרותי.

## נאוה סטאר ב[[אולימפיאדת השחמט]]
בשנים 1976–2014 השתתפה סטאר ב-13 אולימפיאדות שחמט:

## קישורים חיצוניים

## הערות שוליים

קטגוריה:יהודים לטבים
קטגוריה:אמנים בין-לאומיים לנשים
קטגוריה:שחמטאים יהודים סובייטים
קטגוריה:מהגרים מלטביה לקנדה
קטגוריה:שחמטאים יהודים קנדים
קטגוריה:אלופי קנדה בשחמט
קטגוריה:קנדיות שנולדו ב-1949
קווין פאנגוס

**קווין גוז'ף פאנגוס** (באנגלית: **Kevin Joseph Pangos**, נולד ב-26 בינואר 1993) הוא כדורסלן קנדי-סלובני, המשחק כרכז בקבוצת ולנסיה מליגת העל הספרדית בכדורסל .

## ראשית דרכו
פאנגוס נולד ב-26 בינואר 1993, בקנדה. בצעירותו כלל לא התעניין בכדורסל והחל כמו בני נוער קנדים רבים לשחק הוקי קרח, בו היו לו גם קשרים משפחתיים בעקבות דודו, אשר שיחק ב-NHL. הצלחתו של השחקן הקנדי סטיב נאש ב-NBA נתנה השראה לפאנגוס והוא החליט להתמקד בכדורסל, כאשר גם בענף ספורט זה משפחתו הצטיינה בעבר; אביו שיחק בעברו באוניברסיטת טורונטו, ואימו שיחקה באוניברסיטת מקמסטר. בראיון שהעניק בשנת 2013 לתקשורת הקנדית התייחס פאנגוס להשראה הגדולה שנאש העניק לו: "שמעתי שנאש היה זורק 500 פעמים לסל ביום, והחלטתי שגם אני צריך לעשות זאת".

## קריירה מקצועית
### קריירת מכללות
לקראת תחילת קריירת המשחק בתיכונים, קיבל פאנגוס הצעות ממספר מכללות ברחבי ארצות הברית בהן מישיגן, טמפל, נבדה, פורטלנד וסינסינטי. לאחר שהתייעץ עם ידיד משפחתו קלי אוליניק, החליט פאנגוס להצטרף לאוניברסיטת גונזגה. במהלך שנותיו באוניברסיטה נחשב פאנגוס לשחקן המוביל של הקבוצה והוביל אותה בקטגוריות סטטיסטיות רבות כגון נקודות, אסיסטים, חטיפות ודקות משחק.

### גראן קנריה
ב-24 ביולי 2015 חתם פאנגוס לשנתיים בקבוצת גראן קנריה מליגת העל הספרדית והיורוקאפ. את עונת היורוקאפ הראשונה שלו סיים פאנגוס עם ממוצעים של 11.9 נקודות, 4.8 אסיסטים ו-1.6 ריבאונדים בכ-24 דקות משחק עם 51.2% ל-3. בליגת העל הספרדית סיים עם ממוצעים של 10.8 נקודות, 4.5 אסיסטים ו-2.3 ריבאונדים למשחק.

### ז'לגיריס קובנה
לאחר עונה אחת בגראן קנריה, חתם פאנגוס בז'לגיריס קובנה מליגת העל הליטאית והיורוליג. בעונתו הראשונה במועדון הוביל את קבוצתו לזכייה באליפות הליגה הליטאית וזכייה בגביע הליטאי. בעונת 2017/2018 זכתה קבוצתו בפעם השנייה ברציפות בגביע הליטאי ובפעם השנייה בתולדותיה העפילה לפיינל פור היורוליג, לאחר שגברה 3–1 על אולימפיאקוס בסדרה של הטוב משלושה משחקים. בעונה זו היה פאנגוס לשחקן המפתח בקבוצתו וסיים את עונת היורוליג עם ממוצעים של 12.7 נקודות, 6 אסיסטים ו-2.7 ריבאונדים ב-34 דקות משחק.

### ברצלונה
בשנים 2018–2020 שיחק בקבוצת ברצלונה.

### זניט סנקט פטרבורג
בעונת  עבר לשחק במדי זניט סנקט פטרבורג הרוסית. באותה עונה נבחר לחמישיית העונה ביורוליג, לאחר שהעמיד ממוצעים של 13.5 נקודות ו-6.6 אסיסטים למשחק.

### קליבלנד קאבלירס
בספטמבר 21 חתם על חוזה לשנתיים בקליבלנד קאבלירס מליגת ה-NBA. בתקופה זו ירוויח כ-3.5 מיליון דולר.

## קישורים חיצוניים

**לית:**
* 
* 

## הערות שוליים

קטגוריה:כדורסלנים סלובנים
קטגוריה:כדורסלנים קנדים
קטגוריה:כדורסלני אוניברסיטת גונזגה
קטגוריה:כדורסלני גראן קנריה
קטגוריה:כדורסלני ז'לגיריס קובנה
קטגוריה:כדורסלני ברצלונה
קטגוריה:כדורסלני נבחרת קנדה
קטגוריה:כדורסלני זניט סנקט פטרבורג
קטגוריה:שחקני NBA שלא נבחרו בדראפט
קטגוריה:כדורסלני קליבלנד קאבלירס
קטגוריה:קנדים ממוצא הולנדי
קטגוריה:סלובנים שנולדו ב-1993
קטגוריה:קנדים שנולדו ב-1993
דני קגנוביץ'

**דניאל (דני) קגנוביץ**' (נולד ב-2 במאי 1992) הוא מפתח גוף ישראלי.

קגנוביץ' הוא הישראלי היחיד שזכה במר יוניברס, "אלוף האלופים" מטעם איגוד NAC, ובנוסף בתחרות היוקרתית בעולם, "מר אולימפיה" בקטגוריית חובבנים.

ב-2021 זכה במקום השלישי באליפות אירופה למפתחי גוף מקצוענים בקטגוריית משקל כבד שהתקיימה בספרד.

## ביוגרפיה
נולד בשם  **דימה קוטוב** ברוסיה. הוריו סרגיי ויוליה התגרשו כשהיה בן שנה, והוא עלה לישראל עם אימו בגיל ארבע, החליף את שמו הפרטי לדני, ואת שם משפחתו לקגנוביץ' כשם משפחתה של אמו.

כבר בגיל 15 החל קגנוביץ' להתעניין בפיתוח גוף כאשר התאמן בביתו על ידי הדרכה מסרטונים ביוטיוב. לאחר כשנה נרשם קגנוביץ' למכון הכושר והחל להתאמן ברצינות. בגיל 17 זכה קגנוביץ' בתחרות הראשונה - "מר דרום" מטעם איגוד IBFF. בשנת 2010 זכה קגנוביץ' לראשונה בתחרות "מר ישראל" עד גיל 21. שנה לאחר מכן התחרה קגנוביץ' שוב במר ישראל וזכה במקום הראשון בקטגוריית הנוער, אך בנוסף גם באלוף האלופים של כל הקטגוריות. דני היה הראשון שזכה באלוף האלופים, כמנצח הנוער. שנה לאחר מכן התגייס קגנוביץ' לצה"ל אך לא קיבל את מבוקשו, להיות מוכר כספורטאי מצטיין בצבא. לאחר חודשים של בקשות פתח קגנוביץ' במחאה על כך שקריירת פיתוח הגוף שלו שיכולה לקדם את ישראל בענף, נפגעת מהיותו משרת בבסיס סגור ללא תנאים של ספורטאי. לאחר כמה שבועות שוחרר קגנוביץ' מהצבא והמשיך בקריירת פיתוח הגוף. בסוף אותה השנה, זכה קגנוביץ' לראשונה בתואר בינלאומי – מר יוניברס עד גיל 23 מטעם איגוד NAC.

בהמשך הקריירה קטף קגנוביץ' את תוארי מר ישראל ומר יוניברס, אך בשנת 2015 הגיע לשיא, זכייה במר יוניברס, "אלוף האלופים", והוכתר במפתח הגוף החובבני הגדול בעולם. זכייה זו נתנה לקגנוביץ' פרסום והכרה בינלאומית. בשנת 2017 זכה קגנוביץ' בשלושה תארים, מר עולם בספרד ומקום ראשון בתחרות הענק הצרפתית "טופ דה קולמאר". בנובמבר של אותה שנה קגנוביץ' וקיבל כרטיס IFBB PRO, על ידי זכייה בתחרות מר אולימפיה לחובבנים. כרטיס זה מקנה לקגנוביץ' אפשרות להשתתף בתחרויות היוקרתיות בעולם, מר אולימפיה וארנולד קלאסיק לצד מפתחי הגוף הטובים בעולם.

בחודש יולי 2018 סיים דני במקום התשיעי בתחרות המקצוענים השנייה שלו- "Vancouver Pro" שנערכה בקנדה. להלן סרטון של דני קגנוביץ תחרות מר ישראל נאבא אוקטובר 2018.

במרץ 2019 התחרה וסיים במקום השמיני ב-"Big man weekend show" אשר התקיימה בספרד.

מאז שנת 2013 מנהל קבוצת פורום בת אלפי חברים בפייסבוק הנקראת "קרנפים 2013", ערוץ יוטיוב העוסק בפיתוח גוף, תזונה ותוספי מזון ועמוד אינסטגרם בעל עשרות אלפי עוקבים, בו הוא משתף בקביעות את עוקביו בטיפים לתזונה, הכנות לתחרויות ואימונים.

קגנוביץ' משמש כפרזנטור של חברת הביגוד למפתחי גוף, "גורילה וויר", ובין השנים 2014–2016 שימש כפרזנטור של חברת תוספי התזונה הישראלית ״סופר אפקט״. משנת 2016 ובמשך שנתיים, פרסם את חברת תוספי המזון מהגדולות בעולם - "Bpi Sports". 

באוגוסט 2018 חתם קגנוביץ' על חוזה עם מותג תוספי התזונה לספורטאים ALFA, ומאז הוא בנבחרת הפרנזטורים של אלפא.

בשנת 2019 פרסם קגנוביץ' ברשתות החברתיות כי הוא חתם על חוזה עם חברת המדיה הגדולה בעולם בפיתוח גוף, "Generation Iron".

קגנוביץ' עוסק באימון, קובי יפרח היה בין תלמידיו.

מתגורר בבאר שבע.

## קישורים חיצוניים
* 

*
* 
*דני קגנוביץ' מבאר שבע הוא מר עולם לשנת 2017, באתר ברנז'ה, 29 במאי 2017





## הערות שוליים

קטגוריה:מפתחי גוף ישראלים
קטגוריה:באר שבע: אישים
קטגוריה:ישראלים שנולדו ב-1992
קניון הדר

**קניון הדר** הוא מרכז קניות באזור תעשייה תלפיות בירושלים, סמוך לשכונת מקור חיים. הקניון נחנך בשנת 2001, ונמצא בבעלות משותפת של חברת רבוע כחול נדל"ן וחברת כלל ביטוח.

## היסטוריה
במגרש בו הוקם הקניון פעל מפעל "מגדנית הדר", מפעל לייצור ביסקוויטים, קרקרים, עוגיות וופלים שעבר מהמושבה הגרמנית, בה הוקם ב-1949, והעסיק כ-100 עובדים. בשנת 1995 רכש מפעל "אפיפית" מנצרת עילית את "מגדנית הדר". מפעל "אפיפית" הוקם בשנת 1958 ובמרץ 1996 עבר למבנה גדול יותר באזור התעשייה בנצרת עילית. למפעל זה הועברו קווי היצור של "מגדנית הדר" והמפעל בירושלים נסגר. חברת מפעל "אפיפית" עצמה החלה לפעול תחת המותג "הדר" שהיה מוכר יותר בשוק. משפחות הרצברג וליפמן, מייסדי "מגדנית הדר", שמרו בבעלותם את קרקע המפעל. בשנת 1997 חתמו על עסקת קומבנציה עם חברת "מרל"ז" שהייתה בבעלות הקבלן מרדכי יונה, להקמת קניון במקום. חברת "מרל"ז" קיבלה את הקרקע ובתמורה הם קיבלו כ-20% מהבעלות בפרויקט הקניון. בסוף 1997 נמכרו מחצית מהזכויות בקרקע לרשת "קואופ הריבוע הכחול" תמורת 10 מיליון דולר.

ב-1999, החלה בניית הקניון, והוא נחנך בשנת 2001.

בספטמבר 2003, מכרה חברת "מרל"ז" לחברת "אמד" את חלקה בקניון תמורת 18 מיליון שקל. בפברואר 2007, חברת "בריטיש ישראל" (אז פעלה בשם "ריט ישראל") רכשה מחצית מהקניון מחברת "אמד" ומייסדי "מגדנית הדר", תמורת 31 מיליון שקל. חברת "רבוע כחול נדל"ן" המשיכה להחזיק במחצית השנייה. חברת מליסרון רכשה את "בריטיש ישראל" בשנת 2012, אך היא נאלצה למכור את חלקה בקניון בעקבות דרישה של הממונה על ההגבלים העסקיים. את חלקה רכשה חברת כלל ביטוח תמורת 266 מיליון שקל.

## מבנה הקניון
הקניון נבנה על מגרש בשטח של 16.5 דונם, ובשלב הראשון כלל 17 אלף מ"ר של שטחי מסחר ו-24 אלף מ"ר של שטחי שירות, עם 71 בתי עסק בסך הכל. שוכרי "העוגן" של הקניון עם פתיחתו היו "קו אופ הריבוע הכחול" והום סנטר. לאחר פתיחת הקניון החל משא ומתן עם קבוצת גלובוס גרופ, להקמת בתי קולנוע בקניון כחלק משלב ב' שלו, אך הדבר לא יצא לפעול. 

בשנת 2012, החלה חברת "רבוע כחול נדל"ן" בפרויקט להרחבת הקניון בעלות של 125 מיליון שקל. הפרויקט כלל הקמת קומה נוספת לחנויות אופנה בשטח של 7,700 מ"ר, הכפלת מספר מקומות החניה ושדרוג שטחי המסחר הקיימים. ביוני 2014, הושלמה הרחבת הקניון. לאחר ההרחבה יש בו כ-26,000 מ"ר של שטחי מסחר, עם חמש קומות של חנייה וארבע קומות של מסחר וכ-120 בתי עסק.

בשנת 2021 החלה להיבנות קומת מסחר נוספת מתחת לקומות המסחר הקיימות על שטח ששימש אז כחניון תת-קרקעי.

## קישורים חיצוניים
* 

* 

## הערות שוליים

קטגוריה:ירושלים: מרכזי קניות
קטגוריה:תלפיות
מאדמא

**מַ֫אדַמַא** (בערבית: **مادما**), הוא כפר פלסטיני השוכן בוואדי מדרום להר גריזים שבשומרון ושייך לנפת שכם. הכפר שוכן מעט דרומית לשכם, על כביש 'עוקף שכם', בין הכפרים בורין ועסירה אל-קבלייה ובקרבת ההתנחלויות יצהר והר ברכה. לפי נתוני הלשכה הפלסטינית המרכזית לסטטיסטיקה, אוכלוסיית הכפר מנתה 2,128 תושבים בשנת 2016.

## היסטוריה
בגבעה מדרום לכפר ממוקמת "ח'רבת חלס" בה שרידי מצודה מזמן מרידות השומרונים בתקופה הביזנטית. הכפר עצמו הוקם במאה ה-17 בתקופה העות'מאנית כשלוחה של עסירה אל-קבלייה הממוקמת כק"מ מדרום מערב.

במפקד 1922 שנערך על ידי שלטונות המנדט הבריטי, הייתה אוכלוסיית הכפר 170 מוסלמים, ובמפקד 1931 היא גדלה ל-210 מוסלמים אשר שכנו ב-70 בתים.

ב-1945 האוכלוסייה בכפר הייתה 230 מוסלמים, ואילו שטח הקרקע הכולל של הכפר היה 3,748 דונם.

בעקבות מלחמת העצמאות, ולאחר הסכמי שביתת הנשק בתום מלחמת העצמאות של 1949, עברה מאדמא משליטה בריטית לירדנית.

### לאחר 1967
בעקבות מלחמת ששת הימים ב-1967, עברה מאדמא משליטה ירדנית לישראלית. ב-1983 הופקעו אדמות של תושבי הכפר לצורך הקמת היאחזות נח"ל, שאוזרחה כהתנחלות יצהר מדרום לכפר.

בהסכם אוסלו ב' סווגו 62% מאדמות הכפר (כ-2,367 דונם) כשטח B וה-38% הנותרים (כ-1,457 דונם) כשטח C.

בסוף שנות ה-90 של המאה ה-20, שונה תוואי כביש 60 כך שיעקוף את שכם מדרום-מערב. הכביש החדש נסלל על אדמות הכפר, בסוללה גבוהה הצמודה לבתי הכפר מצפון. תחתיו, במנהרה, ניצב הכביש המוביל אל הכפר. בשל כך, על מנת להגיע לעיר שכם נוסעים תושבי הכפר ברשת דרכים מקומית. 

בעשור השני של המאה ה-21 החל הכפר לסבול מאירועי יידוי אבנים והצתות של כלי רכב ושדות. לטענת תושביו וארגונים שונים, אלה אירועי תג מחיר שמבצעים תושבי ההתנחלות יצהר. במחצית הראשונה של 2024 חסם צה"ל את הדרך מהכפר לכפר תל משיקולים ביטחוניים.

בכפר הוצבה אנדרטה לזכר עומר מוחמד זיאדה מחבל שהתגורר בכפר, שביצע את הפיגוע במפגש השרון ג'מיל בהרצליה בשנת 2002.

## קישורים חיצוניים

*Madama Village Profile, המכון למחקר יישומי - ירושלים, (ARIJ)

## הערות שוליים

קטגוריה:נפת שכם
קטגוריה:הרשות הפלסטינית: יישובים
כרמון (מושב)

**כרמון** היה מושב שהוקם ב-1952, בשפלת יהודה, על ידי עולים מרומניה ופורק לאחר כ-10 שנים בגלל קשיים כלכליים.

## ההיסטוריה של המקום
מושב כרמון נוסד בתחילה בשם "כפר הכורמים" על ידי תנועת המושבים ובסיועה של הסוכנות היהודית, שהקצתה לשם כך 300,000 לירות, והוא יועד לעולים מבוגרים מרומניה אשר עסקו בתחום גידול גפנים וייצור יין כבר בארץ מוצאם.

המושב הוקם מזרחית למושב הודיה על משבצת קרקע של כ-1500 דונם וטקס העלייה לקרקע התקיים ב-30 בספטמבר 1952. שמו של הכפר קשור ל"כרם" בגלל תחום העיסוק של תושביו (ברומניה ובארץ). את המושב אכלסו כ-50 משפחות של עולים כבני 50 ומעלה שחיו, לפני כן, כשנתיים במחנה עולים בפרדס חנה. במאי 1953 שונה שמו של היישוב ל"כרמון".

למגורי התושבים הוקמו בתחילה אוהלים ויותר מאוחר צריפים. לשירות התושבים הוקמו מבני ציבור כמו צרכניה (של המשביר המרכזי), בית כנסת, מרפאה, מקלט ועוד. תחילה עיבדו תושבי המקום את הכרמים הנטושים של הכפר הערבי ג'וליס. בהמשך ניטעו כרמים נוספים, נשתלו מטעים, הוקמו גני ירק, נבנו לולי תרנגולות ואף נבנה במקום יקב קטן במטרה למכור את תוצרתו בארץ. עיבוד האדמה נעשה בעזרת שישה סוסים שנתנה הסוכנות (לא היה תקציב לטרקטורים).

כבר לאחר שנת העבודה הראשונה במקום הגיעו תושבי היישוב לפת לחם. היו שלל סיבות למצב זה וביניהם גיל העובדים, קשיי הקליטה, תמורה לא מספקת בעד התוצרת החקלאית, חוסר גב כלכלי ואי תמיכת הרשויות, הדרכה חקלאית לא מספקת וסירוב משרד המסחר והתעשייה לתת היתר מכירה ליין ולחומץ שיוצר ביקב בטענה של אי עמידה בסטנדרטים תוך דרישה להשקעה כספית נוספת (שלא הייתה) כדי לשפר את תהליך הייצור. בשלב מסוים הביאה המצוקה אף לפנייה לעזרת המיסיון.

המצב הכלכלי של הכפר לא השתפר עם השנים ולכן ב-1960 החליטה הסוכנות היהודית, שהתייחסה אל בני המקום כבנים חורגים ולא הושיטה להם מספיק תמיכה, על סגירת הישוב. הסוכנות פיצתה כל משפחה שעזבה בכ-5000 לירות ומחיקת חובות כך שעד תחילת 1961 נותרו במקום רק כ-10 משפחות שהמשיכו לעבד את הקרקע וביולי רק 5 משפחות. עד נובמבר אותה שנה עזבו כבר כל התושבים את המקום.

התושבים העוזבים התפזרו ברחבי הארץ והסוכנות סייעה למבוגרים שבהם להתקבל לבתי אבות. כל המבנים בשטח נהרסו (למעט המקלט) ובמקום ניטע פרדס.

ב-1963 חיפשה חברת לפידות נפט באזור וקראה לקידוחים כרמון 1 וכרמון 2 על שם הישוב.

מדרום ליישוב הוגדרה שמורת טבע בשם "יער כרמון" (על שם המושב) הכולל חורשת עצים, אתרים ארכאולוגים ובריכת חורף ששוקמה בשנת 2014.

## קישורים חיצוניים
* 
* 
* מושב כרמון באתר "עמוד ענן"

## הערות שוליים

קטגוריה:ישראל: יישובים
קטגוריה:מושבי תנועת המושבים
קטגוריה:יישובים ישראליים לשעבר
קטגוריה:יישובים ישראליים שננטשו
קטגוריה:יישובים שהוקמו ב-1952
יחסי מלזיה – ערב הסעודית

**יחסי מלזיה–ערב הסעודית** הם היחסים הדיפלומטיים בין **[[מלזיה|פדרציית מלזיה]]** לבין **[[ערב הסעודית|הממלכה הערבית הסעודית]]**.

## היסטוריה
היחסים הדיפלומטיים בין המדינות כוננו בתחילת 1960. מאז כינון היחסים, המדינות משתפות פעולה במגוון תחומים. ערב הסעודית פתחה את שגרירותה בקואלה לומפור ב-1961 יחד עם פתיחת שגרירות מלזיה בריאד. מאז פתיחת השגרירויות, היחסים בין המדינות נשארו טובים.

המלך הסעודי, פייסל בן עבד-אלעזיז בן עבד-אלרחמן, ביקר לראשונה במלזיה בקיץ 1970. כמו כן, המלך עבדאללה ביקר במלזיה בסוף ינואר 2006. בתחילת 2017, ביקר סלמאן מלך ערב הסעודית במלזיה על מנת לפתח את הקשרים הכלכליים בין המדינות.

## יחסים כלכליים
ערב הסעודית היא שותפת הסחר השנייה בגדולה במזרח התיכון של מלזיה. המדינות מקיימות שיתוף פעולה כלכלי נרחב:

* בשנת 2015, שווי הסחורה שיוצאה ממלזיה לערב הסעודית הגיעה לסך 1.15 מיליארד דולר אמריקאי והיא כללה בעיקר מקרנים, מחשבים, טלפונים, צינורות נחושת, דיו, שמן דקלים, מרגרינה ועוד. באותה שנה, שווי הסחורה שיוצאה מערב הסעודית למלזיה הגיעה לסך 1.9 מיליארד דולר אמריקאי והיא כללה בעיקר מוצרי פלסטיק, נפט גולמי, נפט מזוקק, אלומיניום ועוד.
* בשנת 2016, שווי הסחורה שיוצאה ממלזיה לערב הסעודית הגיעה לסך 1.3 מיליארד דולר אמריקאי והיא כללה בעיקר שמן דקלים, מקרנים, דיו, טלפונים, מחשבים, מזגנים ועוד. באותה שנה, שווי הסחורה שיוצאה מערב הסעודית למלזיה הגיעה לסך 2.64 מיליארד דולר אמריקאי והיא כללה בעיקר מוצרי פלסטיק, נפט גולמי, אלומיניום, נפט מזוקק ועוד.

## ייצוג

* מלזיה מיוצגת בערב הסעודית על ידי קונסוליה כללית שהיא מחזיקה בג'דה ועל ידי שגרירות בריאד, בירת ערב הסעודית.
* ערב הסעודית מיוצגת במלזיה על ידי שגרירות בקואלה לומפור, בירת מלזיה.

## הערות שוליים

קטגוריה:ערכים ללא קטגוריות פיזיות - יחסי חוץ
Classica

**Stingray Classica** הוא ערוץ טלוויזיה גרמני המשדר מוזיקה קלאסית, אופרה, בלט וג'אז. 

בישראל מופץ הערוץ במסגרת שידורי yes. מ-19 במרץ 2017 ועד 31 באוקטובר 2018 שודר בשרות הטלוויזיה של smart tv עד לסגירת השירות.

ב-7 באוגוסט 2023 הערוץ עבר לאפיק 207 עקב עליית ערוץ "שירי ילדותי" בשידורי yes

## גרסאות אחרות
### קוויבק, קנדה
בינואר 2017 אישרה רשות הרדיו והטלוויזיה של קנדה את בקשת הערוץ לשדר בקנדה כערוץ לא קנדי שמשדר מהולנד.

### יפן
הגרסה היפנית של הערוץ הושקה ב-1 בינואר 1998, ומופעלת באמצעות הזיכיון של חברת Tohokushinsha Film Corporation. הגרסה היפנית כוללת תוכניות מהערוץ הגרמני יחד עם הפקות מקוריות יפניות.

### Stingray Classica On-Demand
**Stingray Classica On-Demand** זמין ללקוחות חברת Amazon Prime Video בגרמניה, בריטניה וארצות הברית.

## גלריה

קובץ:Classica Logo.jpg|סמל נוסף של הערוץ בשידורו ברשת סקיי גרמניה עד 2014
קובץ:Logo Unitel Classica.svg|סמל הערוץ עד 2014
קובץ:Logo Classica 2014.svg|סמליל הערוץ בין 2014 עד 2018


## ראו גם

* ערוץ מצו
* Trace Urban
* כאן קול המוסיקה

## קישורים חיצוניים

* 

* ערוצי מוזיקה ורדיו, אתר yes
* אתר Smart tv

## הערות שוליים

קטגוריה:ערוצי מוזיקה
קטגוריה:ערוצי טלוויזיה גרמניים
קטגוריה:מוזיקה קלאסית
בית הלחמי

**בית הלחמי** הוא שם משפחה יהודי שמקורו בשם ייחוס שמשמעותו "איש בית לחם" ונגזר מתיאורו של דוד המלך כיליד העיר.

קטגוריה:שמות משפחה
קטגוריה:שמות משפחה עבריים
קטגוריה:שמות משפחה טופונימיים
קטגוריה:בית לחם
תבואי היום

"**תבואי היום**" הוא סינגל שהוקלט על ידי הזמר הישראלי אייל גולן. השיר יצא לאור ב-5 ביולי 2017, כסינגל שצריך היה להיות הראשון מתוך האלבום "הפוך מהיקום", אך הוחלף בשיר "כמו בספרים ההם", שתפקד כסינגל הראשון מתוך האלבום.

עם יציאתו נכנס השיר אל המקום הראשון בכל מצעדי הפזמונים השבועיים בישראל, ובין היתר במדיה פורסט ובגלגלצ.

## רקע וכתיבה
השיר נכתב על ידי אבי אוחיון, הולחן על ידי אוחיון ומתן דרור והופק על ידי דרור גם כן. השיר הוא שיר טרופי, בסגנון הפופ, המשולב גם עם סגנון הטרופיקל-האוס. אתר התוכן הישראלי מאקו, השווה את השיר הזה לגרסתו של ג'ונאס בלו לשיר "Fast Car", של טרייסי צ'פמן.

## הצלחה
השיר זכה להצלחה רבה בישראל, כאשר הצליח לכבוש את פסגת המצעד של מדיה פורסט ארבע פעמים, בסיכום של כ-8 שבועות בצמרת. בגלגלצ, הצליח השיר לכבוש את פסגת המצעד גם כן, שם שהה כמה שבועות בצמרת. במצעדי סוף השנה של שנת 2017, התברג השיר במקום ה-10 במצעד של גלגלצ, במקום ה-1 במצעד של כאן גימל, ובמקום ה-3 במצעד של מאקו, ערוץ 24 ותחנות הרדיו האזוריות.

הקליפ שיצא עבור השיר זכה להצלחה רבה גם כן, ונכון ל-12 במרץ 2020, מונה הצפיות שלו עומד על כ-32 מיליון צפיות, דבר אשר הופך אותו לסרטון הישראלי ה-32 הנצפה ביותר בכל הזמנים, לסרטון השני הנצפה ביותר של גולן ולסרטון ה-6 הנצפה ביותר בישראל לשנת 2017.

## וידאו קליפ
הווידאו קליפ הנלווה שיצא עבור השיר, הוא קליפ מילים אותו עיצבו והפיקו "Avoxvision". בקליפ המילים נראה גולן על רקע של אי טרופי, ולעיניו משקפי שמש.

קליפ המילים הפך לויראלי כאשר צבר למעלה מ-21 מיליון צפיות, והפך לסרטון הישראלי ה-28 הנצפה ביותר בכל הזמנים.

## מיקומי שיא

## קישורים חיצוניים

## הערות שוליים

קטגוריה:שירי אייל גולן
קטגוריה:שירים בעברית
קטגוריה:שירים שנכתבו על ידי אבי אוחיון
קטגוריה:שירים שהולחנו על ידי אבי אוחיון
קטגוריה:שירים שהולחנו על ידי מתן דרור
קטגוריה:שירים שהופקו על ידי מתן דרור
קטגוריה:סינגלים שהגיעו למקום הראשון במצעד העברי של מדיה פורסט
קטגוריה:סינגלים שהגיעו למקום הראשון במצעד הרשמי של גלגלצ
הדומה השישית

**[[הדומה הממלכתית של הפדרציה הרוסית|הדומה הממלכתית של]] [[האספה הפדרלית של רוסיה|האספה הפדרלית של הפדרציה הרוסית]] הששית במספר** הוא מושב הדומה של הפדרציה הרוסית שנבחר ב-4 דצמבר 2011 וכיהן מה-21 בדצמבר 2011 ועד ה-5 באוקטובר 2016.

הדומה התקיימה מ-21 בדצמבר 2011 עד 24 ביוני 2016. עד בחירת היושב ראש וסגנו כיהן חבר הפרלמנט המבוגר ביותר כיושב ראש, היה זה נציג מפלגת "רוסיה המאוחדת" בן ה-87 ולדימיר איוואנוביץ' דולגיך (שהתפטר לאחר מכן מהדומה ומונה ב-13 בספטמבר 2013 כחבר מועצת הפדרציה). לסגנו הזמני נבחר חבר המפלגה הקומוניסטית וזוכה פרס נובל בן ה-81, ז'ורס איוואנוביץ' אלפרוב.
## הסיעות

## חקיקות עיקריות
[ממוזער|300px|[דמיטרי מדבדב בעת מינויו לתפקיד ראש ממשלת רוסיה.]]
הדומה ספגה שלל ביקורות על חקיקות שאומצו ללא דיון מוקדם והתייעצות עם מומחים.
* 21 בדצמבר 2012: אומץ "חוק דימה יאקובלב" ברוב של 420, שאוסר על אמריקאים לאמץ ילדים רוסיים.
* 8 במאי 2012: דמיטרי מדבדב אושר לתפקיד ראש ממשלת רוסיה ברוב של 299.
* 2013: אומץ חוק נגד תעמולה הומוסקסואלית בתקשורת
* 20 במרץ 2014: אושר החוק הפדרלי "אודות הצטרפות חצי האי קרים לפדרציה הרוסית" ברוב של 443.
* 20 במרץ 2014: אושר החוק הפדרלי "אודות סיפוח קרים לרוסיה והקמת שתי ישויות מדיניות חדשות: רפובליקת קרים והעיר הפדרלית סבסטופול" ברוב של 444.
* 3 ביולי 2015: אושר החוק להקדמת הבחירות לדומה הממלכתית בשלושה חודשים, זאת ברוב של 339.
* 24 ביולי 2016: "חוק יארובאיה", אושר ברוב של 287, שמחייב את כל ספקי התקשורת לשמור שיחות ולהעבירן לידי שירות הביטחון הפדרלי במאבקו בטרור.

## קישורים חיצוניים

* "כאן יש מעט רוחניות, מעט פילוסופיה." // כתבה באתר Finmarket מ-12 באוגוסט 2013
## הערות שוליים

6
מייקל טאבס

**מייקל טאבס** (באנגלית: **Michael Tubbs**; נולד ב-2 באוגוסט 1990) הוא פוליטיקאי אמריקאי שכיהן כראש עיריית סטוקטון שבקליפורניה. הוא האדם הצעיר ביותר שנבחר לתפקיד והאפרו-אמריקאי הראשון. היה ראש העיר הצעיר ביותר בארצות הברית מבין ראשי הערים שבהן מעל 100,000 תושבים.

## ביוגרפיה
טאבס נולד בסטוקטון לאם בת 16 ואב שהיה כלוא במוסד לנוער עברייני בעת לידתו והמשיך בחיי הפשע גם לאחר מכן. במהלך לימודיו בתיכון זכה בתחרות מאמרים בחסותה של אליס ווקר, המאמר הזוכה התפרסם בעיתון סן פרנסיסקו כרוניקל תחת הכותרת "Parents' mistakes made me succeed", ובו מתאר את נחישותו להתקדם ולהצליח על אף טעויות הוריו וגישת אביו אותו פגש לראשונה בכלא בגיל 12, לפיה כאדם שחור אין הוא אשם במצבו אלא יש לו ברירה או להיכלא או למות.

הוא למד באוניברסיטת סטנפורד וסיים תואר ראשון במחקרים השוואתיים בנושא גזע ואתניות ותואר שני בלימודי מדיניות, מנהיגות וארגון. במהלך הלימודים זכה למלגת טרומן הפדרלית ולפרס דינקלספיל מטעם האוניברסיטה.

בסיום הלימודים חזר לסטוקטון במטרה לשנות את מצב העיר שדורגה כאומללה ביותר בארצות הברית ב-2011. בנובמבר 2012 נבחר למועצת עיריית סטוקטון והיה בכך לנציג הצעיר ביותר במועצה מאז ומעולם. מסע הבחירות שלו לווה בתשומת לב תקשורתית רבה ובתרומות ותמיכת ידוענים כגון אם סי האמר ואופרה וינפרי. הקמפיין תועד בסרט הדוקומנטרי "True Son" של הבמאי קווין גורדון שיצא ב-2014.

בנובמבר 2016 נבחר לראשות העירייה לאחר שגבר על ראש העיר המכהן אנתוני סילבה ברוב של 70%. כראש העיר החליט להוציא לפועל ניסוי של הכנסה בסיסית לכל, במסגרתו מוענקים ל-100 משפחות 500 דולרים מדי חודש לכל אחת.

בבחירות שנערכו בנובמבר 2020 הפסיד טאבס ליריבו מהמפלגה הרפובליקנית. לאחר הפסדו מונה ליועצו של מושל קליפורניה גווין ניוסם. ב-2024 הודיע כי יתמודד ב-2026 למשרת סגן מושל קליפורניה.

ב-2018 נכלל ברשימת האישים המשפיעים עד גיל 40 של מגזין פורצ'ן.
טאבס נשוי לאנה אותה הכיר במהלך לימודיהם בסטנפורד. הם הורים לילד אחד.

## קישורים חיצוניים

* 

* ביוגרפיה באתר עיריית סטוקטון
* Michael Tubbs, one of America’s youngest mayors, aims to lift his hometown of Stockton, סקרמנטו בי, 12 באפריל 2017

## הערות שוליים

קטגוריה:אמריקאים ילידי קליפורניה
קטגוריה:ראשי עיריות בקליפורניה
קטגוריה:בוגרי אוניברסיטת סטנפורד
קטגוריה:אמריקאים שנולדו ב-1990